මිනිසුන්ගේ සිත් තුළ මෙවැනි විශ්වාස මුල්බැසගෙන තිබුණද ඒවායේ සත්‍ය අසත්‍යතාවක් තිබේද? කොහේවත් සිටින සතෙකුට හෝ බාහිර පුද්ගලයෙකුට තම ජීවිතයේ ඉරණම වෙනස් කළ හැකිද? රත්නපුර දිස්ත්‍රික්කයේ එක්තරා ප්‍රදේශයක ජීවත් වෙන නිමල්සිරි තම දෛනික ජීවිතය ගෙවන්නේ කපුටන්ගේ හෝ හූනන්ගේ ශබ්ද අනුව ය. නිමල්සිරිගේ පවුලේ සිටිනුයේ ඔහුත් ඔහුගේ බිරිඳ හා අවුරුදු විසි දෙකක් වයසැති පුතාත් පමණකි. නිමල්සිරි මේසන් වැඩ හෝ වෙනත් කුලී වැඩ දෛනිකව කර යම්කිසි මුදලක් උපයාගෙන සපයාගෙන නිවසට පැමිණෙන්නේ ඉතාමත් තෙහෙට්ටු වීය. නිමල්සිරිගේ පුතා අ.පො.ස. සාමාන්‍ය පෙළ අසමත්ව නිවසට වී සිටිනුයේ කිසිදු රැකියාවකට යාමට හෝ නිවසේ ආර්ථිකයේ දියුණුවට කිසිදු උරදීමක් ගැන හෝ උනන්දුවක් නොමැතිවය. මොනතරම් අඩුපාඩුකම් තිබුණද නිමල්සිරි කපුටු සාස්තරේ හා හූනු සාස්තරේ නම් හරියටම පිළිපැද්දේය.
නිමල්සිරිගේ පුතා අසමත්ව ඇත්තේ කුමක්ද ?
අ.පො.ස. සාමාන්‍ය පෙළ